钦定古今图书集成/明伦汇编/闺媛典/第092卷 > 程子文妻杨氏
## 钦定古今图书集成/明伦汇编/闺媛典/第092卷 > 程子文妻杨氏

按《温州府志》：“杨氏，程子文妻，永嘉人。年十八归程，不
逾年，夫溺死，誓不再醮。越五稔，舅姑怜之曰：‘吾家贫，
汝又无子，不能守。族众又苦劝之，氏截发割耳为誓。
已又自计万一夫家贪贿逼我，将奈何’？遂午夜抱石
自沉。诘旦，得尸江渚，面色如生。郡守洪垣遣祭之，仍
建亭立石。”